Շինարարությունն իրականացնում է "Ջէյ Էյ Ջոնս" կապալառու կազմակերպությունը, ղեկավարը Ֆիլիպ Լուն է` ԱՄՆ պետքարտուղարության շինարարական ծրագրերի ներկայացուցիչը։ Ֆիլիպ Լուն պատմում է, որ ճարտարապետական նախագծի հեղինակներն ամերիկացիներ են, ովքեր մինչ ծրագրերի մեկնարկելը եղել են Հայաստանում, ուսումնասիրել տեղական ճարտարապետությունը, որպեսզի իրենց ստեղծածը չհակադրվի քաղաքի ընդհանուր կերպարին։ Հողային աշխատանքներն սկսվել են 2002թ. սեպտեմբերից, մինչեւ 2003թ.-ի դեկտեմբեր նախատեսվում է ավարտին հասցնել շինարարությունը եւ նոր շենք տեղափոխվել 2004թ. գարնանը։